Bha MacBhatair na ùghdar air iomadh leabhar is artaigil mu ainmean-àite agus ’s dòcha gur e an neach as cudromaiche ann an eachdraidh ainmean-àite na Gàidhlig. Bha e na thidsear an toiseach, agus b’ e an dàrna Cathraiche aig Roinn na Ceiltis ann an Oilthigh Dhùn Èideann, ann an 1915. ’S e The Place-names of Ross and Cromarty 1904 agus The Celtic Place-names of Scotland 1928 an dà sgrìobhadh as cudromaiche aige. Dh’fhàg e cuideachd grunn leabhraichean-nòtaichean den obair-raoin aige air ainmean-àite agus stuthan eile san Carmichael Watson Collection aig Oilthigh Dhùn Èideann. Faic an seo airson barrachd fiosrachaidh.